# **DECIZIA ETAPEI DE ÎNCADRARE**

## Nr. număr din 22.06.2017

***PROIECT***

Ca urmare a solicitării de emitere a acordului de mediu adresate de **COMUNA HALMAGIU - PRIMARIA**, cu sediul în Str. PRIMARIEI, Nr. 9, Halmagiu, Judetul Arad, prin primar ing. Ţoca Adrian, înregistrată la APM Arad cu nr. 3519/15.09.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 21.06.2017, că proiectul **EXTINDERE REŢEA DE ALIMENTARE CU APĂ ŞI CANALIZARE** propus a fi amplasat în intravilan şi extravilan Hălmagiu, Băneşti, Cristeşti, Brusturi, jud. Arad nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)proiectul se încadrează** în prevederile Hotărârii Guvernului nr. 445/2009, anexa, 2 pct. 10, lit. b – proiecte de dezvoltare urbană;

**b)mărimea proiectului**

**Extindere alimentare cu apa**

Pentru extinderea sistemului centralizat de alimentare cu apa trebuie realizate urmatoarele lucrări:

* conducta aductiune PEHD la staţie pompare;
* staţie de pompare (alimentează rezervorul proiectat având capacitatea de 100 mc.)
* conductă refulare PEHD;
* rezervor înmagazinare V=100 mc.;
* reţele distributie in localitatea Brusturi realizate din PEHD;

Sursa de apă este asigurată de reţeaua existentă de alimentare cu apă în sistem centralizat a comunelor Halmagel, Varfurile si Halmagiu, prin intermediul rezervorului existent avand capacitatea de 500 mc. amplasat pe o culme, in apropierea localitatii Halmagel.

**Canalizare:**

 Reţeaua de canalizare proiectată este de tip separativ, apele meteorice urmând a fi colectate prin rigole stradale deschise şi evacuate în cursurile de apă existente în zonă.

 Apele uzate menajere rezultate de pe raza localitatii Brusturi care face obiectul acestui studiu de fezabilitate vor fi colectate prin intermediul unui colector din tuburi PVC - Dn 250mm care preia colectoarele secundare de pe raza acestei localitati si are traseu de-a lungul drumului comunal DC pana in dreptul localitatii Bodesti de unde traseul se continua pe drumul lateral din avalul localitatii Cristesti pana in caminul C1 existent in localitatea Halmagiu. Acest colector este dimensionat pentru a putea prelua in viitor si debitele de apa uzata menajera de pe raza localitatiilor Branesti, Cristesti, Bodesti. Pentru a se evita adancimile mari de pozare pe traseul retelei au fost prevazute sapte statii de pompare amplasate de-a lungul traseului colectorului intre localitatea Brusturi si Halmagiu. Lungimea totală a reţelei de canalizare este de 8.515 m si un numar de 343 camine. Lungimea conductei de refulare este de 2.282 m si este prevazuta din PEHD. Racordurile la limita de proprietate au fost prevazute din PVC - SN 4 Dn 160 mm si sunt in numar de 152 bucati.

**c) cumularea cu alte proiecte**: nu sunt în derulare alte proiecte .

**d) utilizarea resurselor naturale:** materialele de construcţii necesare pentru derularea proiectului vor fi asigurate prin grija constructorului de la terţe societăţi;

**e) producţia de deşeuri**: deşeurile generate ca urmare a implementării proiectului vor fi predate operatorilor autorizaţi în vederea valorificării/eliminării după caz;

f**) emisiile poluante, inclusiv zgomotul şi alte surse de disconfort:** emisiile de poluanţi evacuaţi în atmosferă provin din surse reprezentate de traficul rutier zilnic desfăşurat în cadrul şantierului; surse reprezentate de funcţionarea utilajelor în zonele de lucru. Transportul materialelor de construcţii în vrac care pot fi antrenate în aer se va face în mijloace de transport cu benă acoperită.

**g) riscul de accident, ţinându-se seama** în special de substanţele şi de tehnologiile utilizate: titularul de proiect va lua toate măsurile necesare în vederea prevenirii accidentelor;

***2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

**2.1.** **Utilizarea existentă a terenului**: conform Certificat de Urbanism nr. 6/24.08.2016 eliberat de Primăria comunei Hălmagiu – domeniu public, drumuri, străzi;

**2.2. Relativa abundenta a resurselor naturale din zona, calitatea si capacitatea regenerativă a acestora**: nu este cazul

**2.3. Capacitatea de absorbţie a mediului, cu atentie deosebită pentru**:

**a)** **zonele umede**: nu este cazul;

**b)** **zonele costiere**: nu este cazul;

**c)** **zonele montane si cele împădurite**: nu este cazul;

**d)** **parcurile şi rezervaţiile naturale**: nu este cazul, zona supusă implementării proiectului este situat în afara unei arii naturale protejate de pe teritoriul judeţului Arad;

**e) ariile clasificate sau zonele protejate** prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

**f) zonele de protecţie specială**, mai ales cele desemnate prin Ordonanţa de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completarile ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului** stabilite de legislatie au fost deja depasite: nu este cazul;

**h) ariile dens populate**: intravilanul localităţilor;

**i) peisajele cu semnificatie istorica, culturala si arheologica**: nu este cazul;

***3. Caracteristicile impactului potential:***

**a) extinderea impactului** - aria geografica şi numarul persoanelor afectate: amplasarea staţilor de pompare ape uzate se va face la distanţe considerabile de zona de locuinţe pentru a nu produce disconfort locuitorilor;

**b) natura transfrontiera a impactului**: Nu este cazul - proiectul nu se regăseşte în lista activităţilor din Legea 22/2001 privind evaluarea impactului asupra mediului în context transfrontieră;

**c) marimea si complexitatea impactului**: impactul nu va fi unul semnificativ, practic acesta nu va fi resimţit în afara amplasamentului dacă sunt respectate toate măsurile de protecţie a mediului;

**d) probabilitatea impactului**: impact redus cu condiţia respectării tuturor normelor în vigoare de sănătate publică şi protecţia mediului;

**e) durata, frecventa si reversibilitatea impactului**: impact redus pe toată perioada de derulare a proiectului

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele**:

Amplasamentul proiectului nu se află în arie naturală protejată

**Conditii de realizare a proiectului:**

-respectarea documentaţiei depuse la A.P.M Arad;

-respectarea tuturor actelor de reglementare emise de alte autorităţi şi a legislaţiei în vigoare;

Pentru diminuarea impactului generat în timpul construcţiei se va urmări :

 -scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

 -evitarea pierderilor de materiale de construcţie din utilajele de transport;

 -folosirea unor utilaje şi mijloace de transport silenţioase;

*a) Protecţia calităţii apelor:*

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol;

*Protecţia calităţii aerului:*

Pe perioada execuţiei lucrărilor de construcţii:

*Surse de poluanţi*: lucrările de construcţie si transportul materialelor de construcţie;

*Masuri de prevenire*:

**-**accesul mijloacelor de transport (tonaj mare) cu materiale şi materii prime/produse finite la şi din amplasament se va realiza astfel încât să nu se producă disconfort locuitorilor din zonă respectiv generarea de zgomot, vibraţii, praf şi emisii de noxe de eşapament);

**-**drumurile de incinta si perimetrale se vor amplasa astfel încât autovehiculele de transport sa aibă acces pe drumul cel mai scurt;

**-r**educerea vitezei de trafic in zona astfel încât concentraţiile de poluanţi în zona de influenţă maxima trebuie sa fie sub valorile limita pentru protecţia receptorilor;

**-**verificarea periodica a utilajelor si mijloacelor de transport in ceea ce priveşte nivelul de monoxid de carbon si concentraţiile de emisii in gazele de eşapament si punerea acestora în funcţiune numai după remedierea eventualelor defecţiuni.

*Protecţia solului şi a subsolului*

-solul decopertat de pe amplasamentul viitorului obiectiv va fi depozitat separat si apoi împrăştiat, nivelat si compactat pe terenul din jur.

In timpul funcţionării unităţii, in vederea protejării solului si a subsolului, atenţia se va concentra asupra zonelor de depozitare a deşeurilor.

Pentru subsol, impactul va fi redus datorită căii de acces şi a platformelor din incintă impermeabile datorită betonării şi prevăzute cu borduri, pante şi rigole de scurgere pentru colectarea apelor pluviale, eliminându-se astfel posibilele infiltraţii de poluanţi.

*Gestionarea deşeurilor:*

Deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei colectări în pubele destinate fiecărui tip de deşeu în parte. Pentru evidenţierea acestei colectări se vor alege pubele de culori diferite şi inscripţionate conform tipului de deşeu pe care îl conţine.

Deşeurile menajere vor fi preluate de către societatea de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate.

Deşeurile din construcţii, rezultate în urma lucrărilor de construire a clădirii de ateliere, vor fi preluate de firme de salubritate autorizate, iar materialele revalorificabile (fier, lemn) vor fi depozitate separat

*Protecţia biodiversităţii - spaţii verzi:*

 -se va realiza refacerea ecologică a zonelor afectate de execuţia lucrărilor;

 -organizarea activităţii se va face astfel încât impactul asupra peisajului să fie cât mai redus;

În conformitate cu Ordonanţa 68/2007 privind răspunderea de mediu cu referire la prevenirea si repararea prejudiciului asupra mediului se va avea în vedere următoarele**:**

În cazul unei ameninţăriri iminente cu un prejudiciu asupra mediului, operatorul care desfăşoară lucrările este obligat să ia imediat măsurile preventive necesare şi în termen de 2 ore de la luarea la cunoştinţă a apariţiei ameninţării, să informeze Agentia Judeţeana pentru Protecţia Mediului şi Comisariatul Judeţean al Gărzii Naţionale de Mediu. Informatiile pe care operatorul este obligat sa le aducă la cunoştinţă autorităţilor se referă la:

a) datele de identificare ale operatorului;

b) momentul şi locul apariţiei ameninţării iminente;

c) elementele de mediu posibil a fi afectate;

  d) măsurile demarate pentru prevenirea prejudiciului;

e) alte informatii considerate relevante de operator.

Măsurile preventive prevăzute mai sus trebuie sa fie proporţionale cu ameninţarea iminentă şi să conducă la evitarea producerii prejudiciului, luând în considerare principiul precauţiei în luarea deciziilor.

În termen de 1 oră de la finalizarea măsurilor preventive operatorul informează autorităţilile prevazute mai sus despre măsurile întreprinse pentru prevenirea prejudiciului si eficienţa acestora.

În cazul în care ameninţarea iminentă persistă în ciuda măsurilor preventive adoptate, operatorul informează, în termen de 6 ore de la momentul la care a constatat ineficienţa măsurilor luate, Agentia Judeţeana pentru Protectia Mediului şi Comisariatul Judetean al Gărzii Naţionale de Mediu despre:

a) măsurile intreprinse pentru prevenirea prejudiciului;

b) evoluţia situaţiei în urma aplicării măsurilor preventive;

c) alte măsuri suplimentare, dupa caz, care se iau pentru prevenirea inrăutăţirii situaţiei.

În orice moment Agentia Judeţeana pentru Protecţia Mediului are posibilitatea exercitarii următoarelor atribuţii:

a) sa solicite operatorului să furnizeze informaţii despre orice ameninţare iminentă cu un prejudiciu asupra mediului sau despre orice caz suspect de ameninţare iminentă;

b) să solicite operatorului să ia măsurile preventive necesare;

c) sa dea operatorului instrucţiuni despre măsurile preventive necesar a fi luate;

d) sa ia măsurile preventive necesare.

Operatorul este obligat să:

a)acţioneze imediat pentru a controla, izola, elimina sau, în caz contrar, pentru a gestiona poluanţii respectivi şi/sau orice alţi factori contaminanţi, în scopul limitării sau prevenirii extinderii prejudiciului asupra mediului şi a efectelor negative asupra sănătăţii umane sau agravaării deteriorării serviciilor;

b)ia măsurile reparatorii. Măsurile reparatorii trebuie sa fie proporţionale cu prejudiciul cauzat şi să conducă la îndepartarea efectelor prejudiciului, luând în considerare principiul precauţiei în luarea deciziilor.Operatorii identifică măsurile reparatorii posibile în conformitate cu anexa nr. 2 din OUG 68/2007 şi le transmit Agentiei Judetene pentru Protectia Mediului spre aprobare, în termen de 15 de zile de la data producerii prejudiciului,

Operatorul suportă costurile acţiunilor preventive şi reparatorii.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

Dana Monica **DĂNOIU**

p.**Şef Serviciu A.A.A**

Adina **Orăşan**

Întocmit,

Claudiu **Bociort**